text: Udenlandske læger skal afhjælpe lægemangel i Esbjerg
  20 juni 2014 kl. 16.18
  Læger fra hele Europa besøger i denne weekend Esbjerg, hvor der er udsigt til stor mangel på praktiserende læger de kommende år.
  11 læger fra Spanien, Kroatien, Portugal og Tyskland skal de kommende dage finde ud af, om et job som praktiserende læge i vestjylland er noget for dem. De skal bl.a. på rundtur og se forskellige lægehuse i kommunen.
  De 11 læger er inviteret til Esbjerg, fordi den vestjyske kommune har svært ved at tiltrække nye læger. Region Sydjylland vurderer, at Esbjerg om få år kommer til at mangle mellem 15 og 20 praktiserende læger.
  Det betyder, at op mod 20.000 esbjerggensere risikerer at stå uden egen læge.
  Efter weekenden vil Region Syddanmark udpege de 6 læger, som de vil arbejde videre med og som de mener har de bedste faglige, sproglige og personlige kvalifikationer.
  